wickkiey/tamil-wikipedia-chunked huggingface dataset:
# மினர்வராயா

## சிற்றினங்கள்

*மினர்வராயா* பேரினத்தில் பின்வரும் சிற்றினங்கள் அங்கீகரிக்கப்பட்டுள்ளன:  
- *மினர்வராயா அக்ரிகோலா* <small>(ஜெர்டன், 1853)</small>
- *மினர்வராயா அந்தமனென்சிசு* <small>(ஸ்டோலிக்ஸ்கா, 1870)</small>
- *மினர்வராயா அசுமதி* <small>(ஹவ்லேடர், 2011)</small>
- *மினர்வராயா ப்ரீவிபால்மாடா* <small>(பீட்டர்ஸ், 1871)</small>
- *மினர்வராயா* *கேபராட்டா* <small>(குரமோட்டோ, ஜோஷி, குரபயாஷி மற்றும் சுமிதா, 2008)</small>
- *மினர்வராயா செபி* <small>(கர்க் மற்றும் பிஜு, 2017)</small>
- *மினர்வராயா சியாங்மையென்சிசு* <small>(சுவன்னாபூம், யுவான், போயார்கோவ், யான், கம்டேஜா, மர்பி மற்றும் சே, 2016)</small>
- *மினர்வராயா சிலபதா ஓக்லர்* <small>, டியூட்டி, க்ரோஸ்ஜீன், பால், அய்யாஸ்வாமி, அகமது மற்றும் தத்தா, 2009</small>
- *மினர்வராயா டாக்கா* <small>(ஹவ்லேடர், நாயர் மற்றும் மெரிலா, 2016)</small>
- *மினர்வராயா கோம்ச்சி* <small>(தினேஷ், குல்கர்னி, சுவாமி மற்றும் தீபக், 2018 "2017")</small>
- *மினர்வாரியா கோமந்தகி* <small>(தினேஷ், விஜயகுமார், சன்னகேசவமூர்த்தி, டோர்சேகர், குல்கர்னி மற்றும் ஷங்கர், 2015)</small>
- *மினர்வாரியா கிரீனி* <small>(பெளலெஞர், 1905)</small>
- *மினர்வராயா ஜில்மிலென்சிசு* <small>(பகுகுணா, 2018)</small>
- *மினர்வராயா கதர்* <small>(கர்க் மற்றும் பிஜு, 2017)</small>
- *மினர்வராயா கலிங்கா* <small>(ராஜ், தினேஷ், தாஸ், தத்தா, கர் மற்றும் மொஹபத்ரா, 2018)</small>
- *மினர்வராயா கேரளாலென்சிசு* <small>(டுபோயிஸ், 1981)</small>
- *மினர்வாரியா கீர்த்திசிங்கேய்* <small>(மனமேந்திர-ஆராச்சி மற்றும் கபடகே, 1996)</small>
- *மினர்வராயா கிருஷ்ணன்* <small>(ராஜ், தினேஷ், தாஸ், தத்தா, கர் மற்றும் மொஹபத்ரா, 2018)</small>
- *மினர்வராயா குதிரைமுகென்சிசு* <small>(குரமோட்டோ, ஜோஷி, குரபயாஷி மற்றும் சுமிதா, 2008)</small>
- *மினர்வராயா மனோகராணி* <small>(கர்க் மற்றும் பிஜு, 2017)</small>
- *மினர்வராயா மராத்தி* <small>(புகே, தினேஷ், அந்தாலே, பகரே மற்றும் பண்டிட், 2019)</small>
- *மினர்வர்யா மாடஸ்டா* <small>(ராவ், 1920)</small>
- *மினர்வர்யா முவாங்கனென்சிசு* <small>(சுவன்னபூம், யுவான், ஜியாங், யான், காவ் மற்றும் சே, 2017)</small>
- *மினர்வராயா முத்துராஜா* <small>(குரமோட்டோ, ஜோஷி, குரபயாஷி மற்றும் சுமிதா, 2008)</small>
- *மினர்வராயா மூர்த்தி* <small>(பிள்ளை, 1979)</small>
- *மினர்வராயா மைசோரென்சிசு* <small>(ராவ், 1922)</small>
- *மினர்வராயா நீல்காக்சி* <small>(கார்க் மற்றும் பிஜு, 2017)</small>
- *மினர்வராயா நேபாலென்சி* <small>(துபோயிசு, 1975)</small>
- *மினர்வராயா நிகோபரியன்சிஸ்* <small>(ஸ்டோலிக்ஸ்கா, 1870)</small>
- *மினர்வராயா நீலகிரிகா* <small>(ஜெர்டன், 1853)</small>
- *மினர்வராயா பரம்பிக்குளமான* <small>(ராவ், 1937)</small>
- *மினர்வராயா பெண்டாலி* <small>(கர்க் மற்றும் பிஜு, 2021)</small>
- *மினர்வராயா பியர்ரி* <small>(துபோயிசு, 1975)</small>
- *மினர்வராயா ரூபெசென்சு* <small>(ஜெர்டன், 1853)</small>
- *மினர்வராயா சயாத்ரிசு* <small>(டுபோயிஸ், ஓஹ்லர் மற்றும் பிஜு, 2001)</small>
- *மினர்வராயா சாரிசெப்சு* <small>(ராவ், 1937)</small>
- *மினர்வராயா சென்குப்தி* <small>(புர்கயஸ்தா மற்றும் மாட்சுய், 2012)</small>
- *மினர்வராயா சைகாட்ரென்சிசு* <small>(அன்னண்டலே, 1919)</small>
- *மினர்வராயா தெராயென்சிசு* <small>(டுபோயிஸ், 1984)</small>
# கோகலே மண்டபம்

**கோபால கிருஷ்ண கோகலே மண்டபம்**, என்பது தமிழ்நாட்டின் சென்னை ஜார்ஜ்டவுன் ஆர்மீனியன் தெருவில் அமைந்துள்ள ஒரு பொது மண்டபம் ஆகும். இது 1915 ஆம் ஆண்டு, இந்திய இளைஞர் சங்கத்தின் (ஆங்கிலம்: Young Men's Indian Association) தலைமையகமாக, அன்னி பெசண்ட் அம்மையாரால் கட்டப்பட்டது.
# கோகலே மண்டபம்

## வரலாறு

கோகலே மண்டபம், பிரம்ம ஞானியும், இந்திய விடுதலை ஆர்வலருமான அன்னி பெசண்ட் அம்மையாரால், இந்திய இளைஞர் சங்கமாக (ஆங்கிலம்: Young Men's Indian Association) 1915 ஆம் ஆண்டு நிறுவப்பட்டது. அன்னி பெசன்ட் 1916 ஆம் ஆண்டு ஹோம் ரூல் இயக்கத்தை (ஆங்கிலம்: Home Rule League) உருவாக்கினார். இம்மண்டபத்தில் அதற்கான அறிவிப்பினையும் வெளியிட்டார். இந்திய சேவகர் சங்கத்தின் (ஆங்கிலம்: Servants of India Society) நிறுவனர், தேசபக்தர், சமூக சீர்திருத்தவாதி, கல்வியில் முன்னோடியான இந்தியத் தலைவர் கோபால கிருஷ்ண கோகலேவின் நினைவாக இம்மண்டபம், பின்னாளில் கோபால கிருஷ்ண கோகலே மண்டபம் என பெயர் மாற்றம் பெற்றது.  
பிற்காலத்தில், கோகலே மண்டபம் இசை நிகழ்ச்சிகளுக்கான இடமாக விளங்கியது. தமிழ் இசைச் சங்கம் 1944 முதல் 1953 வரை கோகலே மண்டபத்தில் இருந்து செயல்பட்டது.
# அயோத்தியா மண்டபம்

**அயோத்தி மண்டபம்** என்பது இந்தியாவின் தமிழ்நாட்டின் தலைநகரமான சென்னையில் உள்ள மேற்கு மாம்பலத்தில் உள்ள சத்சங்கத்திற்காக (சமய வளர்ச்சி / சொற்பொழிவுகளில் ஒத்த எண்ணம் அல்லது பொதுவான ஆர்வம் கொண்டவர்கள்) உருவாக்கப்பட்ட ஒரு பொதுவான கூட்ட அரங்கம் ஆகும்.இந்த *மண்டபம்* ஸ்ரீ ராம் சமாஜத்தால் நிர்வகிக்கப்படுகிறது. மிதிலாபுரி கல்யாண மண்டபம் - என்ற பெயருடன் திருமண மண்டபம், ஸ்ரீ சீதாராம் வித்யாலயா பள்ளி மற்றும் ஞான வாபி - இறுதி சடங்குகளை நடத்துவதற்கான இடம் ஆகிய அமைப்புகள் இதில் இடம்பெற்றுள்ளன.  
1954 ஆம் ஆண்டு இம்மண்டபம் கட்டப்பட்டது. ஆரம்பத்தில் இது மாம்பலம் ஐயர்களுக்காக (பிராமண சமூகத்தின் ஒரு பிரிவு) செயல்பட்டது. பின்னர் இது மற்ற அனைத்து சமூகங்களுக்கும் பலனளிக்கும்படி விரிவு செய்யப்பட்டது. எனினும் இதுவரை பிராமண சமூகத்திற்கான சங்கம் / சந்திப்பு இடமாகவே இது அறியப்படுகிறது.  
இங்கு ஆண்டு முழுவதும், வேதங்கள் மற்றும் உபநிடதங்கள் பற்றிய சொற்பொழிவுகள் மற்றும் பல மரபார்ந்த சந்திப்புகள், கூட்டங்கள் நடைபெறுகின்றன. ஒவ்வொரு ஆண்டும் மார்ச்-ஏப்ரல் மாதங்களில், அயோத்தி மண்டபத்தில் *ராம நவமி மஹா-உத்சவ்* மிகவும் சிறப்பாகக் கொண்டாடப்படுகிறது.
# அயோத்தியா மண்டபம்

## நிர்வாகம்

பதிவு செய்யப்பட்ட ஸ்ரீ ராம் சமாஜத்தின் பொதுக்குழுவால் தேர்தெடுக்கப்பட்டப் பெற்ற 15 பேர் கொண்ட நிர்வாகக் குழுவால் அயோத்தியா மண்டபம் நிர்வகிக்கப்படுகிறது. இதற்கான தலைவர், துணைத் தலைவர், செயலாளர், உதவியாளர். செயலாளர் மற்றும் பொருளாளர் ஆகிய பதவிகளில் இந்த குழு உறுப்பினர்கள் தேர்வு செய்யப்படுகின்றனர்.
# அயோத்தியா மண்டபம்

## வழக்குகள்

சனவரி 2013ஆம் ஆண்டில் தமிழ்நாடு அரசின் இந்துசமய அறநிலையத் துறையால் அயோத்தியா மண்டபம் (ஆங்கிலம்:Hindu Religious and Charitable Endowments Department (HR &CE) கையகப்படுத்தப்பட்டது. இதனை எதிர்த்து 2014-ஆம் ஆண்டில் சிறீ ராம் சமாஜத்தினர் சென்னை உயர் நீதிமன்றத்தில் வழக்கு தொடுத்தனர். இவ்வழக்கை நீதிமன்றம் தள்ளுபடி செய்தது.  
ஏப்ரல் 2022-இல் அயோத்தியா மண்டபம் ஒரு இந்துக் கோயில் எனக்கூறி தமிழ்நாடு அரசின் இந்துசமய அறநிலையத் துறையால் கையகப்படுத்தப்பட்டது. இதனை எதிர்த்து உயர் நீதிமன்றத்தில் சென்னை உயர்நீதிமன்றத்தில் அயோத்தி மண்டப நிர்வாகிகள் சென்னை உயர்நீதிமன்றத்தில் மேல்முறையீடு செய்தனர். இந்த வழக்கில் சென்னை உயர் நீதிமன்றம், தனியார் அமைப்பான ஸ்ரீராம் சமாஜ்ஜின் நடவடிக்கைகளில் அரசு தலையிட முடியாது என்றும் சமாஜத்தின் நிர்வாகத்தில் அல்லது நிதி நடவடிக்கைகளில் தவறுகள் இருப்பின் அதனை அரசு விசாரணை செய்யலாம் என தீர்ப்பளித்து வழககை ஒத்தி வைத்தனர்.
# தர்மேந்திர பிரதாப் சிங்

**தர்மேந்திர பிரதாப் சிங்** (*Dharmendra Pratap Singh*) 1983 ஆம் ஆண்டு பிறந்த ஓர் இந்திய அரசியல்வாதி ஆவார். 8 அடி 1 அங்குலம் (2.46 மீ) மற்றும் 70 கிலோ எடையும் கொண்ட உயரமான மனிதர்களில் ஒருவர் என்ற சிறப்புக்கு உரியவரானார். தற்போது இந்தியாவின் உத்தரபிரதேச மாநிலத்தில் வசிக்கிறார்.. இலிம்கா சாதனைப் புத்தகத்தில் இந்தியாவின் மிக உயரமான மனிதராக பட்டியலிடப்பட்டுள்ளார். 8 அடி 3 அங்குலம் (2.51 மீ) உயரம் இருந்த விகாசு உப்பலின் மரணத்திற்குப் பிறகு இவர் இந்தியாவில் வாழும் மிக உயரமான மனிதர் ஆனார்.
# டி. டி. கிருஷ்ணமாச்சாரி அரங்கம்

**தி. த. கிருஷ்ணமாச்சாரி அரங்கம்** (*T. T. Krishnamachari Auditorium*) என்பது சென்னை மயிலாப்பூரில் அமைந்துள்ள ஒரு அரங்கமாகும். இது 1962ஆம் ஆண்டில் இந்திய அரசியல்வாதி மற்றும் தொழிலதிபர் தி. த. கிருஷ்ணமாச்சாரியின் ஆதரவுடன் கட்டப்பட்டது. சென்னை இசை பருவகாலங்களில் இங்கு இசைநிகழ்ச்சிகள் நடைபெறும். ராஜா அண்ணாமலை செட்டியார் மண்டபத்தைத் தவிர, கர்நாடக சங்கீதக் இசைநிகழ்ச்சிகளுக்கு, சென்னையில் உள்ள பழமையான அரங்குகளில் ஒன்றாக இது கருதப்படுகிறது.
# பியூபோர்ட் மாவட்டம்

**பியூபோர்ட் மாவட்டம்**; (மலாய்: *Daerah Beaufort*; ஆங்கிலம்: *Beaufort District*) என்பது மலேசியா, சபா மாநிலம், உட்பகுதி பிரிவில் உள்ள ஒரு நிர்வாக மாவட்டம் ஆகும். அதே வேளையில் இந்தப் பியூபோர்ட் (*Beaufort*) நகரம், பியூபோர்ட் மாவட்டத்தின் தலைநகரமும் ஆகும்.  
பியூபோர்ட் நகரம் கோத்தா கினபாலுவிற்கு தெற்கே 90 கி.மீ. தொலைவில் உள்ளது. அமைதியான நகரம். நகரின் மையத்தில் படாஸ் ஆறு *(Padas River)* பாய்கிறது. இந்தப் படாஸ் ஆற்றில் அவ்வப்போது ஏற்படும் வெள்ளத்தைத் தவிர்ப்பதற்காக சாலைகளுக்கு மேல் உயரமாகக் கடைவீடுகள் கட்டப்பட்டு உள்ளன.
# பியூபோர்ட் மாவட்டம்

## பொது

சபா, உட்பகுதி பிரிவில் உள்ள மாவட்டங்கள்:  
- பியூபோர்ட் மாவட்டம் (*Beaufort District*)
- கெனிங்காவ் மாவட்டம் (*Keningau District*)
- கோலா பென்யூ மாவட்டம் (*Kuala Penyu District*)
- நாபாவான் மாவட்டம் (*Nabawan District*)
- சிபித்தாங் மாவட்டம் (*Sipitang District*)
- தம்புனான் மாவட்டம் (*Tambunan District*)
- தெனோம் மாவட்டம் (*Tenom District*)
# பியூபோர்ட் மாவட்டம்

## வரலாறு

1890-ஆம் ஆண்டுகளில் சபாவில் உருவாக்கப்பட்ட நகரங்களில் பியூபோர்ட் நகரமும் ஒன்றாகும். சபாவில் மிகப் பழமையான நகரங்களில் ஒன்றாக வரலாறு படைக்கின்றது.  
1898-ஆம் ஆண்டில் பிரித்தானிய வடக்கு போர்னியோ நிறுவனத்தின் *(British North Borneo Chartered Company)* நிர்வாக இயக்குநர் வில்லியம் சி. கோவி *(William C. Cowie)* என்பவரால் பியூபோர்ட் நகரம் நிறுவப்பட்டது.  
1895-ஆம் ஆண்டு லபுவான் மற்றும் பிரித்தானிய வடக்கு போர்னியோவின் *(British North Borneo)* ஆளுநராக இருந்த சர் லீசெஸ்டர் பியூபோர்ட் *(Sir Leicester Beaufort)* என்பவரின் பெயரால் இந்த நகருக்குப் பெயரிடப்பட்டது.  
1898-ஆம் ஆண்டுக்கு முன்னர் பியூபோர்ட் நகருக்கு அருகாமையில் சிற்சில குடியேற்றங்கள் இருந்து உள்ளன. பெரும்பாலும் படாஸ் டாமிட் *(Padas Damit),* கிலியாஸ் *(Klias),* ஜிம்பங்கா *(Jimpangah)* போன்ற பகுதிகளில் அந்தக் குடியேற்றங்கள் நடந்து உள்ளன.
# பியூபோர்ட் மாவட்டம்

## வரலாறு

### இனக் குழுக்களாக மக்கள்

சபாவின் பியூபோர்ட் பகுதிக்குப் பிரித்தானிய வடக்கு போர்னியோ நிறுவனத்தார் வருவதற்கு முன்பு, பியூபோர்ட் பகுதிகளில் உள்ள மக்கள், உள்ளூர் தலைவர்களால் ஆளப் பட்டனர். அப்போது இனக் குழுக்களாக மக்கள் வாழ்ந்து உள்ளனர். ஒவ்வோர் இனக் குழுவிற்கும் ஒரு தலைவர் தலைமை தாங்கி உள்ளார்.
# பெ. பி. விக்கிரமசூரிய

**பெருமபது பியசேன விக்கிரமசூரிய** (*Perumabadu Piyasena Wickramasuriya*) என்பவர் ஓர் இலங்கை அரசியல்வாதி ஆவார். 1921 ஆம் ஆண்டு மார்ச்சு மாதம் 10 ஆம் தேதியன்று இவர் பிறந்தார். இலங்கை சுதந்திரக் கட்சியை பிரதிநிதித்துவப்படுத்தி தெவிநுவரை நாடாளுமன்ற உறுப்பினராக இருந்தார்.  
விக்கிரமசூரிய முதலில் 1960 ஆம் ஆண்டு நடைபெற்ற மார்ச்சு பொதுத் தேர்தலில் இலங்கை சுதந்திரக் கட்சியிலிருந்து தெவிநுவரை தொகுதியில் போட்டியிட்டார். ஆனால் ஐக்கிய தேசியக் கட்சியின் சி.ஏ. தர்மபாலவிடம் தோல்வியடைந்தார். ஆனால் 1960 ஆம் ஆண்டு சூலையில் நடைபெற்ற பொதுத் தேர்தலில் தர்மபாலவை தோற்கடித்து தெவிநுவரையிலிருந்து நாடாளுமன்றத்திற்கு தேர்ந்தெடுக்கப்பட்டார். 1964 டிசம்பரில் சி.பி. டி சில்வாவுடன் இணைந்து எதிர்க்கட்சிக்குச் சென்றார். 1965 ஆம் ஆண்டு நடைபெற்ற பொதுத் தேர்தலில் இலங்கை சுதந்திரக் கட்சியின் வில்லியம் டி சில்வாவிடம் இலங்கை சுதந்திர சோசலிசக் கட்சியில் போட்டியிட்டு ரொனி டி மெல் அவர்களால் தோற்கடிக்கப்பட்டார். 1970 பொதுத் தேர்தலில் இவர் ஐக்கிய தேசியக் கட்சியிலிருந்து போட்டியிட்டார்.
# முப்பது ஆண்டு அமைதி ஒப்பந்தம்

**முப்பது ஆண்டு அமைதி ஒப்பந்தம்** (*Thirty Years' Peace*) என்பது பண்டைய கிரேக்க நகர அரசுகளான ஏதென்ஸ் மற்றும் எசுபார்த்தா இடையே கிமு 446/445 இல் கையெழுத்தான ஒரு ஒப்பந்தமாகும். இந்த ஒப்பந்தம் பொதுவாக முதல் பெலோபொன்னேசியன் போர் என்று அழைக்கப்படும் மோதலுக்கு முற்றுப்புள்ளி வைத்தது.
# முப்பது ஆண்டு அமைதி ஒப்பந்தம்

## பின்னணி

இந்த ஒப்பந்தத்தின் நோக்கம் மற்றொரு போர் வெடிப்பதைத் தடுப்பதாகும். ஆனால், கிமு 431 இல் இரண்டாம் பெலோபொன்னேசியப் போர் வெடித்ததன் மூலம் அமைதி உடன்படிக்கை அதன் இலக்கை அடையாமல் தோல்வியடைந்தது.  
இந்த ஒப்பந்ததின் காரணமாக ஏதென்ஸ் பெலோபொன்னீசியாவில் ஆதிக்கம் கொண்டிருந்த அனைத்து பகுதிகளையும் விட்டுக்கொடுக்க வேண்டியிருந்தது. இதில் மெகாரியன் துறைமுகங்களான நிசீயா மற்றும் பாகீ மற்றும் அர்கோலிசில் உள்ள திரோசென் மற்றும் அக்கீயா ஆகியவை அடங்கும். ஆனால் ஏதெனியர்கள் நவப்பாபாக்டசை வைத்திருக்க ஸ்பார்டான்கள் ஒப்புக்கொண்டனர். மற்றபடி அச்சமயத்தில் ஏதென்சு, எசுபார்த்தா ஆகியவற்றுக்கு உட்பட்டு உள்ள பகுதிகளில் எந்த மாற்றங்களும் இல்லை. எசுபார்த்தாவிற்கும் ஏதென்சுக்கும் இடையில் ஆயுதம் ஏந்திய மோதலை இது தடுத்தது. ஒரு நாட்டின் அணியில் உள்ள நேசநாட்டை இன்னொரு நாடு தன் அணியில் சேர்த்துக் கொள்ளக்கூடாது. நடுநிலையில் உள்ள நாடுகள் எசுபார்த்தா அல்லது ஏதென்சு ஆகிய இரு அணிகளிலும் சேரலாம். இதனால் ஒவ்வொரு அணியிலும் உள்ள கூட்டாளிகளின் முறைப்படுத்தப்பட்ட பட்டியல் இருந்ததைக் குறிக்கிறது. ஏதென்சு மற்றும் எசுபார்த்தா மற்ற அனைத்து பிரதேசங்களையும் நடுநிலையில் வைத்திருக்கும். இது ஏதென்சு, எசுபார்த்தா தலைமையிலான இரண்டு கூட்டணிகளையும் சட்டபூர்வமானதாக அங்கீகரித்தது. ஏதென்சுக்கும் எசுபார்த்தாவுக்கும் தகறாறுகள் ஏற்பட்டால் மத்தியஸ்தர் மூலமாக தீர்த்துக் கொள்ளவேண்டும்.  
எவ்வாறாயினும், முப்பது ஆண்டு அமைதி ஒப்பந்தமானது பதினைந்து ஆண்டுகள் மட்டுமே நீடித்தது. எசுபார்த்தன்கள் ஏதெனியர்கள் மீது போரை அறிவித்த பிறகு இந்த ஒப்பந்தம் முடிவுக்கு வந்தது. அமைதி காலத்தில், ஏதெனியர்கள் கிமு 435 இல் எபிடாம்னஸ் மற்றும் கோர்சிரா மீதான தகராறில் ஈடுபட்டனர். இது எசுபார்த்தாவின் கூட்டாளிகளாக இருந்த கொரிந்தியர்களை கோபப்படுத்தியது. கொரிந்தியன்-கோர்சிரன் தகராறில் பங்கேற்றதற்காக எசுபார்த்தன் கூட்டாளியான மெகாராவுக்கு எதிராக ஏதென்சு வர்த்தகத் தடைகளை அமல்படுத்தியது. 432 இல், ஏதென்சு பொடியாவைத் தாக்கியது, இது பட்டியலிடப்பட்ட கூட்டாளியாக இருந்தது. ஆனால் கொரிந்திய குடியேற்றமாக இருந்தது. இதில் எழுந்த சர்ச்சைகள் ஏதெனியர்கள் ஒப்பந்தத்தை மீறியதாக எசுபார்த்தன்களை அறிவிக்க தூண்டியது. எசுபார்த்தா போரை அறிவித்தது, முப்பது ஆண்டு அமைதி ஒப்பந்த காலத்துக்கு முன்பே இரண்டாம் பெலோபொன்னேசியப் போர் தொடங்கியது.
# முப்பது ஆண்டு அமைதி ஒப்பந்தம்

## சாமியான் கலகம்

முப்பது ஆண்டு அமைதி ஒப்பந்த காலம் முதன்முதலில் கிமு 440 இல் சோதனைக்கு உள்ளானது. ஏதென்சின் சக்திவாய்ந்த கூட்டாளியான சாமோஸ் ஏதென்சுடனான கூட்டணியிலிருந்து கிளர்ச்சி செய்தது. கிளர்ச்சியாளர்கள் விரைவில் ஒரு பாரசீக ஆளுநரின் ஆதரவைப் பெற்றனர், மேலும் ஏதென்சு அதன் பேரரசு முழுவதும் கிளர்ச்சிகள் ஏற்படும் நிலையை எதிர்கொண்டது. அந்த நேரத்தில் எசுபார்த்தன்கள் தலையிட்டால், பாதிக்கப்படக்கூடிய சூழ்நிலையில் இருந்த ஏதெனியர்களை எளிதில் நசுக்க முடியும், ஆனால் எசுபார்த்தன்கள் போருக்குச் செல்லலாமா வேண்டாமா என்று விவாதிக்க தங்கள் கூட்டணியின் பேராயத்தை கூட்டியபோது, போருக்குச் செல்ல வேண்டாம் என்று முடிவு செய்யப்பட்டது. அச்சமயம் ஏதெனியர்களுடனான போரை எதிர்ப்பதில் கொரிந்தியர்கள் குறிப்பிடத்தக்கவர்களாக இருந்தனர்.
# முப்பது ஆண்டு அமைதி ஒப்பந்தம்

## கோர்சிரா மற்றும் கொரிந்து

கோர்சிராவிற்கும் கொரிந்துக்கும் இடையிலான போர் இந்த அமைதி ஒப்பந்ததில் சிக்கலை ஏற்படுத்தியது. இது அமைதி ஒப்பந்தத்தின் முடிவு மற்றும் பெலோபொன்னேசியன் போரின் தொடக்கத்திற்கான உடனடி காரணங்களில் ஒன்றாகும்.
# சூமௌகெடிமா மாவட்டம்

**சூமௌகெடிமா மாவட்டம்** (**Chümoukedima District**) இந்தியாவின் நாகாலாந்து மாநிலத்தின் 15-வது மாவட்டமாக 18 டிசம்பர் 2021 அன்று நிற்வப்பட்டது. இதன் நிர்வாகத் தலைமையிடம் **சுமுக்கேதிமா** நகரம் ஆகும். இம்மாவட்டம் திமாப்பூர் மாவட்டத்தின் சில வருவாய் வட்டங்களைக் கொண்டு **சூமௌகெடிமா மாவட்டம்** மற்றும் நியூலாந்து மாவட்டம் நிறுவப்பட்டது.
# சூமௌகெடிமா மாவட்டம்

## புவியியல்

570 சதுர கிலோ மீட்டர் பரப்பளவு கொண்ட சூமௌகெடிமா மாவட்டத்தின் கிழக்கில் கோகிமா மாவட்டம், தெற்கில் பெரேன் மாவட்டம், வடகிழக்கில் நியூலாந்து மாவட்டம், வடக்கில் திமாப்பூர் மாவட்டம், மேற்கிலும், வடமேற்கிலும் அசாம் மாநிலத்தின் கிழக்கு கர்பி அங்லோங் மாவட்டம் எல்லைகாள உள்ளது.இம்மாவட்டத்தின் ஊடாக பாயும் சாத்தி ஆறு பின்னர் தனசிறீ ஆற்றுடன் கலக்கிறது.
# சூமௌகெடிமா மாவட்டம்

## மாவ்ட்ட நிர்வாகம்

இம்மாவட்டம் செய்தேகேமா, மெடிழிபெமா மற்றும் தனசிரிபார் என 3 வருவாய் வட்டங்களையும், சுமுக்கேதிமா நகராட்சியும் கொண்டது.
# சூமௌகெடிமா மாவட்டம்

## மக்கள் தொகை பரம்பல்

2011-ஆம் ஆண்டில் மக்கள் தொகை கணக்கெடுப்பின்படி, சூமௌகெடிமா மாவட்டத்தின் மொத்த மக்கள் தொகை 1,25,400 ஆகும்.
# சூமௌகெடிமா மாவட்டம்

## போக்குவரத்து

### தொடருந்து நிலையம்

சூமௌகெடிமா நகரத்திலிருந்து திமாப்பூர் தொடருந்து நிலையம் 9 கிலோ மீட்டர் தொலைவில் உள்ளது.
# சூமௌகெடிமா மாவட்டம்

## போக்குவரத்து

### சாலைகள்

அசாம் மாநில நெடுஞ்சாலைகள் 1 & 2 மற்றும் தேசிய நெடுஞ்சாலைகள் 2 & 129ஏ மற்றும் ஆசிய நெடுஞ்சாலை 1 ஆகியவைகள் ஆசிய சூமௌகெடிமா மாவட்டம் வழியாகச் செல்கிறது.
# நியூலாந்து மாவட்டம்

**நியூலாந்து மாவட்டம்** (**Niuland District**) இந்தியாவின் நாகாலாந்து மாநிலத்தின் 14-வது மாவட்டமாக 18 டிசம்பர் 2021 அன்று நிறுவப்பட்டது. இதன் நிர்வாகத் தலைமையிடம் நியூலாந்து ஆகும். இம்மாவட்டம் திமாப்பூர் மாவட்டத்தின் நியூலாந்து வருவாய் வட்டப் பகுதிகளைக் கொண்டு புதிதாக நிறுவப்பட்டது.இம்மாவட்டம் திமாப்பூர் நகரத்திற்கு கிழக்கே 34 கிலோ மீட்டர் தொலைவிலும்; கோகிமாவிற்கு வடகிழக்கே 68 கிலோ மீட்டர் தொலைவிலும் உள்ளது. 2011ஆம் ஆண்டின் மக்கள் தொகை கணக்கெடுப்பின்படி, இதன் மக்கள் தொகை 11,876 ஆகும்.
# நியூலாந்து மாவட்டம்

## புவியியல்

நியூலாந்து மாவட்டத்தின் வடக்கில் அசாம் மாநிலம், கிழக்கில் கோகிமா மாவட்டம், தெற்கில் சூமௌகெடிமா மாவட்டம், மேற்கில் திமாப்பூர் மாவட்டம் எல்லைகளாக உள்ளது.
# சமத்தோர் மாவட்டம்

**சமத்தோர் மாவட்டம்** (**Shamator District**) இந்தியாவின் வடகிழக்கில் அமைந்த நாகலாந்து மாநிலத்தின் 16-வது மாநிலமாக 04 மார்ச் 2022 அன்று புதிதாக நிறுவப்பட்டது.இதன் நிர்வாகத் தலைமையிடம் சமத்தோர் நகரம் ஆகும். இது மாநிலத் தலைநகர் கோகிமாவிற்கு வடகிழக்கே 296 கிலோ மீட்டர் தொலைவில் உள்ளது.  
இம்மாவட்டம் கிபைர் மாவட்டம் மாவட்டத்தின் சமத்தோர் வருவாய் வட்டப் பகுதிகளைக் கொண்டு நிறுவப்பட்டது. 2011-ஆம் ஆண்டின் மக்கள் தொகை கணக்கெடுப்பின்படி, சமத்தோர் மாவட்ட மக்கள் தொகை 34,223 ஆகும்.  
இம்மாவட்டப் பகுதியில் திக்கிர் நாகா மக்கள், யிம்கியுங்க் நாகா பழங்குடி மக்கள் அதிகம் வாழ்கின்றனர். இம்மாவட்டத்தில் சாஸ்சிர், லசிக்கியுர், லியாங்கோங்கர், மூலேங்ககியூர், சாங்க்பூர், சமத்தோர், வாப்பூர் மற்றும் யாக்கோர் போன்ற சிற்றூர்கள் உள்ளது. தேசிய நெடுஞ்சாலை எண் 202 இம்மாவட்டம் வழியாகச் செல்கிறது.
# சமத்தோர் மாவட்டம்

## அமைவிடம்

சமத்தோர் மாவட்டத்தின் வடக்கில் நோக்லாக் மாவட்டம், கிழக்கில் மியான்மர் நாடு, தெற்கில் கிபைர் மாவட்டம், மேற்கில் சுனெபோட்டோ மாவட்டம் எல்லைகளாக அமைந்துள்ளது.
# ஹோலோசீன் பேரழிவு

என்ற பறவை 17-ம் நூற்றாண்டின் நடுப்பகுதி முதல் பிற்பகுதி வரை உள்ள காலகட்டத்தில், வாழ்விட அழிவு, வேட்டையாடுதல் மற்றும் அறிமுகப்படுத்தப்பட்ட பாலூட்டிகளால் வேட்டையாடப்படுதல் ஆகியவற்றால் அழிந்தது. இது நவீனகால பேரழிவுக்கு பரவலாகச் சுட்டப்படும் எடுத்துக்காட்டாகும்.]]
**ஹோலோசீன் பேரழிவு** (*Holocene extinction*) என்பது தற்போதைய ஹோலோசீன் சகாப்தத்தில் (குறிப்பாகக் கூறின் இன்னும் அண்மைக்காலமான ஆந்திரோபோசீன் காலகட்டத்தில்) மனித நடவடிக்கைகளின் விளைவாக நிகழும் உயிரினங்களின் தொடர்ச்சியான அழிவு நிகழ்வாகும். இது **ஆறாவது பெருமழிவு** என்றும் **மானுடப் பெருமழிவு** என்றும் குறிப்பிடப்படுகிறது. இப்பேரழிவு பல பாக்டீரியாக்கள், பூஞ்சைகள், தாவரங்கள் மட்டுமின்றி பாலூட்டிகள், பறவைகள், ஊர்வன, நீர்நில வாழ்வன, மீன், முதுகெலும்பிலிகள் எனப் பலதரப்பட்ட விலங்குகளையும் உள்ளடக்கியது. பவளப் பாறைகள், மழைக்காடுகள் உள்ளிட்ட பலதரப்பட்ட வாழ்விடங்களின் பரவலாக அழிவையும் உள்ளடக்கிய இப்பேரழிவில், பல இடங்களில் நிகழும் பெருமழிவுகள் பெரும்பாலும் ஆவணப்படுத்தப்படாமல் போய்விடுகின்றன. பெருமழிவிற்கு ஆட்பட்ட பல உயிரினங்கள் அவை அழியும் தருவாய் வரை அறிவியலால் இனங்கண்டு கொள்ளப்படாமலேயே இருந்து விடுவதும், அறிவியலால் இனங்காணப்பட்ட உயிரினங்களின் பெருமழிவு இன்னும் அறியப்படாமலிருப்பதும் பெரும்பாலான உயிரினங்களின் பெருமழிவுகள் ஆவணப்படுத்தப்படாமல் இருப்பதற்கு முக்கியக் காரணங்களாகும். இப்பேரழிவில் உயிரினங்களின் தற்போதைய அழிவு விகிதம் இயற்கையான பின்னணி அழிவு விகிதங்களை விட 100 முதல் 1,000 மடங்கு அதிகமாக இருப்பதாகக் கணக்கிடப்பட்டுள்ளது.
பேரழிவின் காலகட்டமானது மனிதகுல தோன்றல் மற்றும் வளர்ச்சியின் காலகட்டத்துடன் மிகவும் ஒத்துப்போவது இங்கு நோக்கத்தக்கது. அப்போதிருந்த சூழலுக்கு வலுசேர்ப்பதாய் மனிதனின் பெருமளவிலான வேட்டையாடல் இருந்தது என்ற கோட்பாட்டினை உயிரியல் அறிஞர்கள் முன்வைப்பதற்கு இதுவே காரணமாக அமைகிறது. மனித வேட்டையாடுதல் எந்த அளவுக்குக் விலங்கினங்களின் எண்ணிக்கை வீழ்ச்சிக்கு வழிவகுத்தது என்பது இன்னும் முழுமையாகக் கணக்கிடப்படவில்லை என்றாலும், நியூசிலாந்து மற்றும் ஹவாய் போன்றவற்றில் நிகழ்ந்த பேரழிவு நிகழ்வுகள் மனித செயற்பாட்டோடு நேரடியாகத் தொடர்புடையவை என்பது உறுதிபடத் தெரியவந்துள்ளது. மனித நடவடிக்கைகளுடன் கூட காலநிலை மாற்றமும், குறிப்பாக ப்ளீஸ்டோசீனின் இறுதிக்கட்டத்தில், பெருவிலங்குகளின் அழிவுகளுக்கு உந்து காரணியாக இருந்திருக்கலாம் என்று நம்பப்படுகிறது.  
சூழலியல் ரீதியாக மனிதகுலம் என்பது இடைவேளையின்றி மற்ற உயர் வேட்டையின விலங்குகளை கொன்று நுகர்ந்து அதன் வாயிலாக உலக அளவில் உணவு வலைகளில் பெரும் மாற்றங்களை ஏற்படுத்தும் ஒரு வரலாறுகாணா "உலகளாவிய இனக்கொல்லி" என்றே அறியப்படுகிறது. ஆப்பிரிக்கா, ஆசியா, ஐரோப்பா, ஆஸ்திரேலியா, வட மற்றும் தென் அமெரிக்கா, சிறு தீவுகள் என உலகின் அனைத்து நிலப்பகுதிகளில் மட்டுமின்றி ஒவ்வொரு கடற்பகுதிகளிலும் உயிரினங்கள் மனிதகுலத்தால் அழிக்கப்பட்டு வந்துள்ளன. மொத்தத்தில், ஹோலோசீன் பேரழிவானது சுற்றுச்சூழலின் மீதான மனிதகுலத்தின் தாக்கத்தோடு முழுமையாக இணைக்கப்படுகிறது. இருபத்தோராம் நூற்றாண்டில் ஹோலோசீன் பேரழிவிற்கு அடிக்கோலிடும் முதன்மை இயக்கிகளாக இறைச்சி நுகர்வு, மனித மக்கட்தொகை அதிகரிப்பு, மற்றும் அதன் விளைவாக அதிகரித்து வரும் தனிநபர் நுகர்வு ஆகியவை அறியப்படுகின்றன. காடழிப்பு, நீர்நில வாழ்வன எண்ணிக்கைக் குறைவு போன்றவை உலகளாவிய விலங்கினப் பெருமழிவிற்கு வழிவகுக்கும் அவற்றின் எண்ணிக்கை வீழ்ச்சிக்கு பிரதான எடுத்துக்காட்டுகளாகும்.
# செமினியு மாவட்டம்

**செமினியுக் மாவட்டம்** (**Tseminyü District**) இந்தியாவின் வடகிழக்கில் அமைந்த நாகாலாந்து மாநிலத்தின் 13-வது மாவட்டமாக 18 டிசம்பர் 2021 அன்று புதிதாக நிறுவப்பட்டச்து. இதன் நிர்வாகத் தலைமையிட நகரம் செமினியு நகரம் ஆகும். 256 சதுர கிலோ மீட்டர் பரப்பளவு கொண்ட செமினியுக் மாவட்டம், ரெங்கமா நாகா மக்களின் தாயகம் ஆகும். 2011-ஆம் ஆண்டில் இம்மாவட்டத்தின் மக்கள் தொகை 63,269 ஆகும். இம்மாவட்டம் *செமினியு* மற்றும் *சோஜின்* என இரண்டு வருவாய் வட்டங்களைக் கொண்டது. தேசிய நெடுஞ்சாலை எண் 2 இந்நகரம் வழியாகச் செல்கிறது.
# செமினியு மாவட்டம்

## மாவட்ட எல்லைகள்

செமினியு மாவட்டத்தின் வடக்கில் வோக்கா மாவட்டம், தெற்கில் கோகிமா மாவட்டம், மேற்கில் நியூலாந்து மாவட்டம், கிழக்கில் சுனெபோட்டோ மாவட்டம் எல்லைகளாக கொண்டுள்ளது.
# சுடாத செங்கல்

பாலஸ்தீனத்தில் புதிய, பச்சை செங்கற்கள் (2011)]]
ஜிகுராட்களின் கட்டுமானத்திற்காக பச்சை செங்கல் பயன்படுத்தப்பட்டது. ஈரானில் கிமு 13 ஆம் நூற்றாண்டைச் சேர்ந்த *சோகா ஜான்பில்* , சுட்ட செங்கற்களுடன் சேர்த்து பச்சை செங்கற்கள் கொண்டு கட்டப்பட்டது. ]]
**பச்சை செங்கல்** அல்லது **சுடாத செங்கல்** (*mudbrick* அல்லது *mud-brick*) என்பது சுடப்படாத காய்ந்த செங்கல் ஆகும். இது களிமண், சேறு, மணல், நெல் உமி, வைக்கோல் போன்றவற்றைத் தண்ணீரால் நன்கு கலந்து அதனால் உருவாக்கப்பட்டது. சுடாத செங்கற்கள் கிமு 9000 இலிருந்து அறியப்படுகின்றன. இருப்பினும் கிமு 4000 முதல் அவற்றின் வலிமை மற்றும் ஆயுள் அதிகரிக்க சுடப்பட்டிருக்கின்றன. சுடாத பச்சை செங்கல்லால் கட்டப்பட்ட கட்டுமானத்தை *பச்சகட்டு* என்று அழைக்கும் வழக்கம் தமிழ்நாட்டில் உள்ளது.  
சூளைக்கு எரிபொருளான விரகு மிகக் குறைவாக கிடைக்கும் வெப்பமான பகுதிகளில், செங்கற்கள் பொதுவாக வெயிலில் உலர்த்தப்படு மட்டுமே பயன்படுத்தப்படுகின்றன. சில சமயங்களில், செங்கல் தயாரிப்பாளர்கள் பச்சை செங்கற்களின் மேலே சுட்ட செங்கற்களை வைப்பதன் மூலமோ அல்லது வார்ப்பால் மூடுவதன் மூலமோ அதன் ஆயுளை நீட்டித்தனர்.
# சுடாத செங்கல்

## பண்டைய காலம்

தெற்கு லெவண்டில் பச்சை செங்கல் உற்பத்தி மற்றும் கட்டுமானத்தின் வரலாறு மட்பாண்டத்திற்கு முந்தைய புதிய கற்காலம் (அ) (எ.கா., PPNA ஜெரிகோ) வரையிலானதாக இருக்கலாம். பச்சை செங்கற்கள், மணல், களிமண், நீர் போன்றவற்றுடன் நீடித்த விரைப்புப் பொருட்கள் (எ.கா. நறுக்கப்பட்ட வைக்கோல் மற்றும் பதர்) ஆகியவற்றினாலான கலவைக் கொண்டு தயாரிக்கப்பட்டன. இவை பொதுவாக ஆயிரக்கணக்கான ஆண்டுகளாக பண்டைய அண்மைக் கிழக்கு நாடுகள் முழுவதும் மண் சுவர்களைக் கட்ட பயன்படுத்தப்பட்ட பொருட்களாகும். சுடாதத செங்கற்கள் இன்றும் உலகம் முழுவதும் நவீன மற்றும் பாரம்பரிய முறைகளைப் பயன்படுத்தி தயாரிக்கப்படுகின்றன.
# செங்கல் சூளை

**செங்கல் சூளை** என்பது செங்கற்களை சுடுவதற்கான ஒரு பாரம்பரிய இடமாகும். இங்கு சுடப்படாத செங்கற்களை அடுக்கி அவற்றுக்கு இடையிலும், அடியிலும் எரிபொருளான விறகு, நிலக்கரி, நெல் உமி போன்றவற்றை இட்டு அடுக்கி பின்னர் எரிபொருளைப் பற்றவைப்பதன் மூலம் ஏற்படும் நெருப்பின் வெப்பத்தில் செங்கல் சுடப்படுகிறதுது. செங்கல் சூளையைச் சுற்றி காற்று புகாதவாறு மண் அல்லது சேற்றை பூசி அடைக்கப்பட்டால் அது நாட்டு செங்கல் சூலையாக மாறும்.
# எலியூசிஸ்

**எலியூசிசு** (ஆங்கிலம்: *Eleusis*, , பண்டைய கிரேக்கம் : *Eleusis* ) என்பது ஏதென்சின் மேற்கு புறநகர்ப் பகுதி மற்றும் கிரேக்ககத்தில் உள்ள மேற்கு அட்டிகா பிராந்தியத்தில் உள்ள நகராட்சி ஆகும். இது ஏதென்சின் மையத்திலிருந்து வடமேற்கே சுமார் தொலைவில் அமைந்துள்ளது. மேலும் இது தற்போது ஏதென்சின் பெருநகரப் பகுதியின் ஒரு பகுதியாக உள்ளது. இது சரோனிக் வளைகுடாவின் வடக்கு முனையில் திரியாசியன் சமவெளியில் அமைந்துள்ளது.  
இது கிரேக்க துன்பியல் நாடக ஆசிரியரான எசிகிலசின் பிறப்பிடமாகும். இன்று, எலியூசிசு ஒரு பெரிய தொழில்துறை மையமாக உள்ளது. கிரேக்கத்தில் மிகப்பெரிய எண்ணெய் சுத்திகரிப்பு நிலையம் மற்றும் அட்டிகா பிராந்தியத்தில் மிக நீண்ட கால கலை நிகழ்வான ஈசுகிலியா திருவிழாவின் அமைவிடமாகவும் உள்ளது.  
11 நவம்பர் 2016 அன்று, எலியூசிசு 2021 க்கான ஐரோப்பிய கலாச்சார தலைநகராக அறிவிக்கப்பட்டது.
# லேடாங் மலை தேசியப் பூங்கா

**லேடாங் மலை தேசியப் பூங்கா**; (மலாய்: *Taman Negara Gunung Ledang*; ஆங்கிலம்: *Gunung Ledang National Park*) என்பது மலேசியா, ஜொகூர் மாநிலம், தங்காக் மாவட்டத்தில் அமைந்துள்ள ஒரு தேசியப் பூங்காவாகும். இந்தப் பூங்கா 2005-ஆம் ஆண்டில் அமைக்கப்பட்டது. இந்தப் பூங்காவில் சுமார் 160 வகையான பறவைகள் இருப்பதாகப் பதிவு செய்யப்பட்டு உள்ளது.  
லேடாங் மலையின் பெயரில் இந்தத் தேசியப் பூங்காவிற்குப் பெயர் வைக்கப்பட்டு உள்ளது. **லேடாங் மலை** (மலாய் மொழி: *Gunung Ledang*; ஆங்கிலம்: *Mount Ophir*), மலேசியா, ஜொகூர் - மலாக்கா மாநிலங்களின் எல்லையில் அமைந்து உள்ளது. தங்காக் நகரில் இருந்தும், வடக்கு தெற்கு நெடுஞ்சாலையில் இருந்து 17 கி.மீ. தொலைவில் உள்ளது.
# லேடாங் மலை தேசியப் பூங்கா

## அமைவிடம்

தித்திவாங்சா மலைத் தொடரின் தென் கோடியில் அமைந்து இருக்கும் லேடாங் மலை தேசியப் பூங்கா, மலாக்கா வரலாற்றுப் பின்னணிகளைக் கொண்டது.  
மலேசியாவில் மிகவும் புகழ்பெற்ற இந்த மலையை, தமிழில் **லேடாங் மலை** என்று அழைக்கிறார்கள். லேடாங் மலையை தங்காக் நகரில் இருந்து தெளிவாகப் பார்க்லாம். மலையேறிகள், பறவைப் பார்வையாளர்கள், இயற்கை விரும்பிகளின் சொர்க்கபுரியாக விளங்கும் லேடாங் மலையில், மிதவெப்ப மண்டல காடுகளின் அழகிய இயற்கைக் காட்சிகளைக் கண்டு ரசிக்கலாம். இங்கே பல சிறிய பெரிய நீர்வீழ்ச்சிகளும் உள்ளன.
# லேடாங் மலை தேசியப் பூங்கா

## அமைவிடம்

### லேடாங் அருவி

லேடாங் அருவி அல்லது அசகான் அருவி எனும் பெயரில் இங்கு ஒரு பொழுதுபோக்குச் சார்ந்த பகுதி இருக்கிறது. வார இறுதி நாட்களில், பொது மக்கள் இங்கு வந்து செல்கின்றனர்.  
இந்தப் பொழுது போக்குத் தளத்தில் பல்வேறு வசதிகள் செய்து தரப்பட்டு உள்ளன. லேடாங் மலையில் இருந்து பெருகி வரும் தெளிந்த நீரோட்டம் மக்களைக் கவர்கின்றது. இயற்கை விரும்பிகளுக்கு ஓர் அமைதியான இடம்.  
‘சவுஜானா அசகான்’ (மலாய்: *Saujana Asahan*) எனும் தன்முனைப்புத் தூண்டுதல் மையமும் இங்கு இருக்கிறது. லேடாங் மலையின் அடிவாரத்தில், அந்த மையம் இருக்கிறது. இங்கு முகாம் திடல்கள், வனவலம், மலையேற்றம், பாறையேற்றம், பறவைகள் பார்த்தல் போன்றவற்றிற்கு ஏற்பாடுகள் செய்து தரப் படுகின்றன. அரசாங்க அமைப்புகள், வர்த்தக நிறுவனங்கள், தனியார் அமைப்புகள் அந்த மையத்தின் சேவைகளைப் பயன்படுத்திக் கொள்கின்றன.
# ஜான் ரால்ஸ்டன் மார்

**ஜான் ரால்ஸ்டன் மார்** (*John Ralston Marr*; **ஜோன் மார்**, 5 சூலை 1927 – 19 மே 2022) ஒரு பிரித்தானிய இந்தியவியலாளர், எழுத்தாளர் மற்றும் லண்டனில் உள்ள கீழைத்தேய, ஆப்பிரிக்க ஆய்வுகள் பள்ளியின் முன்னாள் ஆசிரியர் ஆவார். அவர் கருநாடக இசை மற்றும் தமிழ் இலக்கியத்தில் அறிஞராகவும் அறியப்பட்டவர்.  
சிதம்பரம், அண்ணாமலைப் பல்கலைக்கழகத்தில் தமிழையும் கர்நாடக இசையையும் பயின்றார். பெரிய புராணம், சைவ நாயன்மார்கள், புறநாநூறு, பதிற்று பத்து தொடர்பான நூல்களை எழுதியுள்ளார். 1974 ஆம் ஆண்டு யாழ்ப்பாணத்தில் நடந்த நான்காவது உலகத் தமிழாராய்ச்சி மாநாட்டில் ஆய்வுக் கட்டுரையை சமர்ப்பித்து உரையாற்றியதோடு, சுண்டிக்குளி மகளிர் கல்லூரி மண்டபத்தில் கர்நாடக இசைக் கச்சேரி ஒன்றையும் நடத்தியிருந்தார். இவர் ஐக்கிய இராச்சியத்தின் பாரதிய வித்யா பவனின் இன் நிறுவனரும் அறங்காவலரும் ஆவார்.
# ஜான் ரால்ஸ்டன் மார்

## வாழ்க்கைக் குறிப்பு

இசுக்காட்டியரான சான் மார் இங்கிலாந்தில் சர்ரே மாநகரில் இலெதர்கெட்டு என்ற ஊரில் மோனிகா நைட்லி, இரால்சுட்டன் மார் ஆகியோருக்கு செல்வச் செழிப்பான குடும்பத்தில் 1927 இல் பிறந்தார். இளமைக் கல்வியை விம்பிள்டன், டான்கெட் தொடக்கப் பள்ளியிலும், சான் பௌமெண்டு பள்ளியிலும் பயின்றார். பின்னர் பழைய வின்சரில் போமொண்ட் கல்லூரியில் தங்கிப் பயின்றார்.
# ஜான் ரால்ஸ்டன் மார்

## எழுதிய நூல்கள்

இவர் பல நூல்களையும் எழுதி வெளியிட்டுள்ளார்:
- *பேச்சுத் தமிழ்*-*ஓர் அறிமுகம்*. இந்நூல் கீழைத்தேய, ஆப்பிரிக்க மொழிகள் பள்ளியில், முதுகலை தமிழ் மொழியில் படிப்பிறகான பாடநூலாகப் பரிந்துரைக்கப்பட்டுள்ளது.
- *தாராசுரத்தில் பெரிய புராண குறுஞ்சிற்பங்கள்: தமிழ் நாயன்மார்களின் வாழ்வில் சுவையான நிகழ்வுகள்*
- *எட்டுத்தொகை சங்கத் தமிழ் தொகை நூல்: சிறப்புக் குறிப்புடன் புறநானூறு மற்றும் பதிற்றுப்பத்து*
- *திராவிட இலக்கியம்* (இத்தாலிய மொழியில்)
# ஜான் ரால்ஸ்டன் மார்

## விருதுகள்

- இவர் மனித வள மேம்பாட்டு அமைச்சகத்தின் கீழ் உள்ள தன்னாட்சி நிறுவனமான செம்மொழி தமிழ் மைய நிறுவனத்தின் 2011 குறள் பீடம் விருதைப் பெற்றவர் ஆவார்.
- கல்விக்கான இவரது பங்களிப்புகளுக்காக, இந்திய அரசாங்கம் 2009 ஆம் ஆண்டிற்கான பத்மசிறீ என்ற நான்காவது உயரிய குடிமுறை விருதை அவருக்கு வழங்கியது.
# ஜான் ரால்ஸ்டன் மார்

## மறைவு

இசுக்காட்டியரான முனைவர் ஜோன் மார், அவருடைய 95ஆவது வயதில் 2022 மே 19 அன்று காலமானார். முன்னதாக, இவரது மனைவி வென்டி மார் 2021 இல் காலமானார். இவர்களுக்கு நீலாயதாட்சி, சரசுவதி என இரு பிள்ளைகள் உள்ளனர்.
# குடிவாடா திப்பா, விஜயநகரம்

**குடிவாடா திப்பா** என்பது ஆந்திரப் பிரதேச மாநிலம், விஜயநகரம் மாவட்டம், போகபுரம் மண்டலத்தில் உள்ள குடிவாடா (ஆங்கிலம்: Gudiwada) கிராமத்தில் உள்ள ஒரு சிறிய குன்று ஆகும். இது கோஸ்தானி ஆற்றின் கரையில் அமைந்துள்ளது.
# குடிவாடா திப்பா, விஜயநகரம்

## கள ஆய்வு

அக்டோபர் 2012 ஆம் ஆண்டு இந்தக் குன்றின் மீது (குடிவாடா திப்பா) மேற்கொண்ட ஆய்வுகள் வாயிலாக கிமு 2 ஆம் நூற்றாண்டைச் சேர்ந்தகக் கருதப்படும் ஒரு மரபார்ந்த, தொன்மைமிக்க பௌத்த தளம் (ஆங்கிலம்: Buddhist heritage site) கண்டறியப்பட்டது. இந்தக் களம் ஆந்திர பிரதேச மாநில தொல்லியல் துறையால் (ஆங்கிலம்: State Archaeological Department of Andhra Pradesh) ஆவணப்படுத்தப்பட்டுள்ளது.  
இக்குன்று இரண்டு மேல்மட்ட சமதளங்களால் (ஆங்கிலம்: flat terraces) ஆனது. கிழக்கு நோக்கிய சமதளத்தில் புத்த தூபியின் (ஆங்கிலம்: Buddhist Stupa) எச்சங்களும், ஒரு சிறிய பாறையில் வெட்டப்பட்ட தொட்டியும் உள்ளன. மேற்கு நோக்கிய சமதளத்தில் புத்த விகாரையின் எச்சங்களும், துர்க்கைக்கு அர்ப்பணிக்கப்பட்ட இரண்டு இந்து கோவில்களும் (100 ஆண்டுகளுக்கு முன்பு கட்டப்பட்டிருக்கலாம்) உள்ளன. மலையின் மேற்கு முனையில் கோஸ்தானி நதியை நோக்கி பாறையில் வெட்டப்பட்ட படிக்கட்டுகள் உள்ளன. இத்தலம், அருகாமையில் உள்ள பவுரல்லகொண்டா (ஆங்கிலம்: Pavurallakonda) மற்றும் தோட்லகொண்டா (ஆங்கிலம்: Thotlakonda) பௌத்த தளத்துடன் சில ஒற்றுமைகளைக் கொண்டுள்ளது. இக்களம் பீமுனிப்பட்டினத்திலிருந்து (ஆங்கிலம்: Thotlakonda) ஆறு கிமீ தொலைவில் உள்ளது. குடிவாடா திப்பா பௌத்த தலம் விசாகப்பட்டினம் மாவட்டத்தின் வணிக நகரமான தகரபுவலசா (ஆங்கிலம்: Thagarapuvalasa) மற்றும் சிட்டிவலசாவிற்கு (ஆங்கிலம்: Chittivalasa) மிக அருகில் உள்ளது.
# ஜீலகாரகுடேம்

**ஜீலகாரகுடேம்** (தெலுங்கு: జీలకర్రగూడెం; ஆங்கிலம்: Jīlakārakuṭēm) என்பது ஆந்திர மாநிலம், மேற்கு கோதாவரி மாவட்டம், காமவரபுகோடா மண்டல், குண்டுபள்ளே (ஆங்கிலம்: Guntupalle) கிராம மாவட்டத்தில் உள்ள ஒரு கிராமமாகும். இது காமவரபுகோட்டாவிலிருந்து 6.4-கிமீ தொலைவில் அமைந்துள்ளது. குண்டுபள்ளே என்ற புகழ்பெற்ற புத்த நினைவுச்சின்னங்களைக் கொண்ட இந்த கிராமம் மலைகளுக்கு மத்தியில் அழகாக அமைந்துள்ளது.  
இங்கு மேற்கொள்ளப்பட்ட தொல்லியல் ஆய்வில், பாறையில் செதுக்கப்பட்ட குடைவரை அறைகளின் (குகைகள்) தொகுப்பு (ஆங்கிலம்: a group of Rock-cut Chambers i.e. Caves), குகைகள், செங்கற்களால் கட்டப்பட்ட சைத்ய மண்டபத்தின் எச்சங்கள் மற்றும் பல்வேறு அளவுகளில் பல "தூபிகள்", மற்றும் சில கட்டமைப்புகள் ஆகியன கண்டறியப்பட்டுள்ளன. இவற்றின் காலம் கி.மு. இரண்டு மற்றும் மூன்றாம் நூற்றாண்டுக்கு இடைப்பட்ட காலம் என்றும் கணிக்கப்பட்டுள்ளது.
# 22

**22** (XXII) யூலியன் நாட்காட்டியில் வியாழக்கிழமையில் தொடங்கிய ஒரு சாதாரண ஆண்டு ஆகும். அக்காலத்தில் இவ்வாண்டு "ஆகிரிப்பா, கால்பா தூதர்களின் ஆட்சி ஆண்டு" (*Year of the Consulship of Agrippa and Galba*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 775" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு **கிபி 22** என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது இருபத்தியிரண்டாம் ஆண்டாகும்.
# 22

## நிகழ்வுகள்

- உரோமைப் பேரரசர் திபேரியசின் மகன் துருசுசு யூலியசு சீசர் *திரிபூனீசிய அதிகாரத்தைப்* பெற்றார்.
# 22

## பிறப்புகள்

- வலேரியா மெசலீனா, குளோடியசு பேரரசரின் மூன்றாவது மனைவி (இ. 48)
# தென்றல் (கோட்டை)

**தென்றல்**, முன்பு **பிராடி கோட்டை** என்று அழைக்கப்பட்டது, இந்தியாவின் சென்னையில் உள்ள ஒரு வீடு ஆகும். இதனை 1796-ல் கட்டிய அரசு ஊழியர் ஜேம்ஸ் பிராடி (1769-1801) நினைவாகப் பெயரிடப்பட்டது. இங்கு தற்போது கருநாடக இசைப் பள்ளி செயல்படுகிறது.
# தென்றல் (கோட்டை)

## வரலாறு

பிரித்தானியக் கிழக்கிந்திய நிறுவன ஊழியரும், தொழிலதிபருமான ஜேம்ஸ் பிராடி என்பவரால், சென்னை நகர எல்லைக்கு வெளியே அமைந்திருந்த, அடையாறு நகரத்தில், கிவிப்பில் தீவில், அரசாங்கத்தால் வழங்கப்பட்ட பதினொரு ஏக்கர் நிலத்தில், பிராடி கோட்டை கட்டப்பட்டது. பிராடி சிறிது காலம் இங்கு வசித்து வந்தார். பின்னர், அவரது வீழ்ச்சி காரணமாக, குத்தகைதாரர்களுக்கு வீட்டை வாடகைக்குக் கொடுத்தார். வாடகைதாரர்களில் முதன்மையானவர் சர் தாமஸ் ஸ்ட்ரேஞ்ச், சென்னை உச்ச நீதிமன்றத்தின் முதல் தலைமை நீதிபதி ஆவார்.
# சாமியான் போர்

**சாமியான் போர்** (*Samian War*, கிமு 440-439) என்பது ஏதென்சுக்கும் சமோசுக்கும் இடையிலான பண்டைய கிரேக்க இராணுவ மோதலாகும். சமோஸ் மற்றும் மிலீட்டஸ் இடையேயே பிரினே என்ற நகரத்தை தன்வயப்படுத்திக் கொள்ளும் விசயமாக தகராறு ஏற்பட்டது. இந்த இரண்டு நாடுகளும் டெலியன் கூட்டணியின் உறுப்பினர்கள். மிலீட்டஸ் ஏதென்சின் உதவியை நாடியது, சாமோஸ் பாரசீகத்தின் உதவியை நாடியது. மிலீட்டசுக்கு ஆதரவாக ஏதென்சு இதில் தலையீட்டனர். சாமியன்கள் மிலீட்டஸ் மீதான தாக்குதலை நிறுத்த மறுத்தபோது, ஏதெனியர்கள் சமோசின் சிலவர் ஆட்சி அரசாங்கத்தினரை எளிதாக விரட்டி, நகரத்தில் ஒரு அரண்காவல் செய்யப் படையை நிறுத்தினர். ஆனால் சிலவர் ஆட்சிக் குழுவினர் பாரசீக ஆதரவுடன் விரைவில் திரும்பினர்.  
இந்த கிளர்ச்சியை அடக்குவதற்கு ஒரு பெரிய ஏதெனியன் கடற்படை அனுப்பப்பட்டது. பெரிக்கிள்ஸ் தலைமையில் அறுபது கப்பல்களைக் கொண்ட இந்த கடற்படை துவக்கத்தில் சாமியானை தோற்கடித்து நகரத்தை முற்றுகையிட்டது. ஆனால் பாரசீக கடற்படை தெற்கிலிருந்து நெருங்கி வருவதை அறிந்ததும் பெரிகிள்ஸ் கணிசமாக கடற்படையுடன் முற்றுகையை தளர்த்திக் கொண்டு பின்வாங்கி நின்றார். இரண்டு கடற்படைகள் சந்திக்கும் வாய்ப்பு இல்லாததால் பாரசீகர்கள் திரும்பிச் சென்றனர். பெரும்பாலான ஏதெனியன் கடற்படை பின்வாங்கி விட்டதால், சாமியன்கள் எஞ்சியிருந்த முற்றுகையாளர்களை விரட்டி, இரண்டு வாரங்களுக்கு, தங்கள் தீவைச் சுற்றியுள்ள கடலைத் தங்கள் கட்டுப்பட்டில் கொண்டுவந்தனர். இருப்பினும், பெரிக்கிள்ஸ் தலைமையிலான ஏதெனியர்கள் சுமார் இருநூறு கப்பல்களாக தங்கள் கடற்படையின் பலத்தை அதிகரித்துக் கொண்டு திரும்பி, மீண்டும் சமோசை முற்றுகையிட்டனர். ஒன்பது மாதங்களுக்கு முற்றுகை நீடித்தது. இறுதியில் சமோஸ் நகரம் சரணடைந்தது. சரண்டைவதற்கான விதிமுறைகளின் கீழ் சாமியர்கள் தங்கள் மதில்கள் இடித்து தரைமட்டமாக்க, பணயக்கைதிகளை விடுவித்தனர். தங்கள் கடற்படையையும் சரணடையவைத்தனர். மேலும் அடுத்த 26 ஆண்டுகளுக்கு ஏதென்சுக்கு போர் இழப்பீடு வழங்க ஒப்புக்கொண்டனர். இந்த நேரத்தில் பிசாண்டியமும், ஏதென்சுக்கு எதிராக தலை தூக்கப்பார்த்தது. ஆனால் சாமோசுக்கு ஏற்பட்ட நிலையைப் பார்த்து அடங்கிவட்டனர். தலை தூக்க பார்த்ததற்கு தண்டனையாக டெலியன் கூட்டணிக்கு பிசாண்டியம் செலுத்த வேண்டிய கப்பத் தொகை அதிகரிக்கப்பட்டது.  
போரின் போது, சாமியன்கள் எசுபார்த்தாவிடம் உதவி கோரினர். எசுபார்த்தன்கள் துவக்கத்தில் இந்த கோரிக்கையை ஏற்க முனைந்தனர். மேலும் அந்த நேரத்தில் ஏதென்சுக்கு எதிரான போரில் பங்கேற்க அவர்களின் கூட்டாளியான கொரிந்தியா விருப்பாததால் இப்போரில் சாமியன்களுக்கு ஆதரவாக வரவில்லை.
# சுந்தா செல்ஃபு சதுப்புநிலங்கள்

**சுந்தா செல்ஃபு சதுப்புநில சூழல் மண்டலம்** (*Sunda Shelf mangroves ecoregion*) போர்னியோ தீவுகள், மலேசியா மற்றும் இந்தோனேசியாவின் கிழக்கு சுமத்ரா தீவுகளின் கடற்கரையின் தனித்துவ சதுப்புநில உயிரியல் பகுதிகளில் உள்ளது. இப்பகுதிகள் நீள் மூக்கு குரங்குகளின் தாயகமாகும்.  
நிலப்பரப்பு மற்றும் கடல் வனவிலங்குகளுக்கு முக்கியமான வாழ்விடமாக இருப்பதுடன், இச்சதுப்புநிலங்கள் கடற்கரையின் வடிவத்தை பாதுகாக்கின்றன.
# சுந்தா செல்ஃபு சதுப்புநிலங்கள்

## தாவரங்கள்

உலகின் பெரும்பாலான சதுப்புநிலக் காடுகளை விட இங்கு அதிகமான தாவர இனங்கள் உள்ளன. ஐந்து வெவ்வேறு வகையான சதுப்புநிலங்கள் பிராந்தியத்தின் சில பகுதிகளில் ஆதிக்கம் செலுத்துகின்றன: பூக்கும் தாவர வகைகளான அவிசென்னியா மற்றும் சோனெரேசியா இனங்கள் அதிக உப்புத்தன்மை நீரும் வலிமையான அலைகளும் கொண்ட கடற்கரைகளில் உள்ளன. இவற்றுக்குப் பின்னால் உள்ள சதுப்புநிலங்களில் ரைசோபோரா எனப்படும் வெப்பமண்டல சதுப்புநில மரங்களின் இனமும், புருகுயேரா எனப்படும் சதுப்புநில சிற்றினத் தாவரங்களும் கானப்படுகின்றன. நைபா புரூடிகன்சு பனை இனங்கள் நன்னீர் ஓடைகளிலும் உள்நாட்டிலும் காணப்படுகின்றன.
# சுந்தா செல்ஃபு சதுப்புநிலங்கள்

## விலங்குகள்

புரோபோசுகிசு குரங்கு எனப்படும் நீள்மூக்கு குரங்குகள் இப்பகுதிகளில் காணப்படும் பாலூட்டி வகை விலங்கினமாகும். இக்குரங்குகள் இத்தகைய சதுப்பு நில கடற்கரை வாழ்விடங்களில் மட்டுமே வாழ்கின்றன. பறவைகளிலும் பல இனங்கள் இப்பகுதிகளில் காணப்படுகின்றன.
# சுந்தா செல்ஃபு சதுப்புநிலங்கள்

## அச்சுறுத்தல்கள் மற்றும் பாதுகாப்பு

விறகு, விவசாயம், இறால் வளர்ப்பு போன்ற கிராம, நகர்ப்புற மேம்பாட்டிற்காகவும் நிலத்தை சுத்தப்படுத்துவதற்காகவும் மரங்கள் வெட்டப்படுவதால் இந்த சதுப்புநிலங்கள் பாதிக்கப்பட்டு சுற்றுச்சூழல் அமைப்புகளும் பாதிப்புக்கு உள்ளாகும் நிலையில் உள்ளன. மலேசியாவின் போர்னியோ பாகோ தேசிய பூங்கா, இந்தோனேசியாவில் உள்ள தஞ்சங் புட்டிங் மற்றும் குனுங் பலுங் தேசிய பூங்காக்கள், சுமத்ரா பெர்பாக் மற்றும் செம்பிலாங் தேசிய பூங்காக்கள் உட்பட ஏராளமான பாதுகாக்கப்பட்ட பகுதிகளில் சதுப்புநிலங்கள் ஒரு பகுதியாக இருந்தாலும் உயிரினங்களின் வாழ்விட இழப்பு நீடிக்கிறது.
# சிந்து அருங்காட்சியகம்

**சிந்து அருங்காட்சியகம்** (**'Sindh Museum**') பாக்கித்தான் நாட்டின் சிந்து மாகாணத்தில் உள்ள ஐதராபாத்து நகரத்தில் அமைந்துள்ளது.  
சிந்து அருங்காட்சியகம் 1971 ஆம் ஆண்டு நிறுவப்பட்டது. சிந்துவின் கலாச்சார வரலாற்றின் பதிவுகளை சேகரிப்பது, பாதுகாப்பது, ஆய்வு செய்தல் மற்றும் காட்சிப்படுத்துதல் போன்றவை அருங்காட்சியகம் நிறுவப்பட்டதற்கான நோக்கங்களாகும். அருங்காட்சியகத்தில் சிந்து மற்றும் சிந்து சமவெளி நாகரிகத்தின் வரலாறு மற்றும் பாரம்பரியம் வைக்கப்பட்டுள்ளது. சம்மா, சூம்ரா, கல்கோரா மற்றும் தல்பூர் காலங்கள் உட்பட சிந்துவின் பல்வேறு ஆட்சி காலங்களின் பொருட்களை இந்த அருங்காட்சியகத்தில் காணலாம். மேலும் சிந்தி மக்களின் வாழ்க்கை முறையையும் இங்கு அறியமுடியும்.  
நவீன சிந்துப் பெண்களை பழைய உலகின் பெண்களுடன் ஒப்பிட்டுப் பார்க்கும் கலைக் கண்காட்சியும் அருங்காட்சியக கண்காட்சிகளில் உள்ளது.
# ஆண்ட்ரோஸ்

**ஆண்ட்ரோஸ்** (*Andros*, ) என்பது கிரேக்க சைக்லேட்ஸ் தீவுக்கூட்டத்தின் வடக்கே உள்ள தீவு ஆகும். இது யூபோயாவிற்கு தென்கிழக்கே சுமார் 10 கி.மீ. (6 மைல்) மற்றும் டினோசுக்கு வடக்கே சுமார் 3 கி.மீ. (2 மைல்) தொலைவில் உள்ளது. இது கிட்டத்தட்ட 40 கி.மீ. (25 மைல்) நீளம் கொண்டது, மேலும் இதன் அதிகப்பட்ச அகலம் 16 கி.மீ. (10 மைல்) ஆகும். இதன் பெரும்பகுதி மலைப்பாங்கானது, பல பழங்கள் விளையக்கூடிய, நன்கு நீர் பாசணம் வசதி கொண்ட பள்ளத்தாக்குகள் கொண்டது. ஆண்ட்ரோஸ் தீவு மற்றும் பல மக்கள் வசிக்காத சிறிய தீவுகளை உள்ளடக்கிய நகராட்சியானது, பரப்பளவைக் கொண்டுள்ளது. இதில் பெரிய நகரங்கள் ஆண்ட்ரோஸ் (நகரம்), கவ்ரியோ, பாட்ஸி மற்றும் ஓர்மோஸ் கோர்தியோ ஆகும்.  
தீவின் பழங்காலத் தலைநகரான பேலியோபோலிஸ், செங்குத்தான மலைப்பகுதியில் கட்டப்பட்டது. மேலும் இதன் துறைமுகமான பிரேக்வாட்டர் இன்னும் நீருக்கடியில் காணப்படுகிறது. அபோகியா கிராமத்தில், சாரிசாவின் குறிப்பிடத்தக்க நீரூற்று உள்ளது, அங்கு கல்லால் செதுக்கப்பட்ட சிங்கத்தின் தலையிலிருந்து தண்ணீர் பாய்கிறது.
# ஆண்ட்ரோஸ்

## நிர்வாகம்

ஆண்ட்ரோஸ் என்பது தெற்கு ஏஜியன் பிராந்தியத்தின் ஒரு தனி பிராந்திய அலகு ஆகும். இந்த பிராந்திய அலகின் ஒரே நகராட்சியாக ஆண்ரோஸ் உள்ளது. 2011 கல்லிக்ராடிஸ் அரசாங்க சீர்திருத்தத்தின் ஒரு பகுதியாக, முன்னாள் சைக்லேட்ஸ் பிரிஃபெக்சரின் ஒரு பகுதியிலிருந்து பிரித்து புதிய பிராந்திய அலகாக ஆண்ட்ரோஸ் உருவாக்கப்பட்டது. அதே சீர்திருத்தத்தின்படி, 3 முன்னாள் நகராட்சிகளில் இருந்து தற்போதைய ஆண்ட்ரோஸ் நகராட்சி உருவாக்கப்பட்டது:  
- ஆண்ட்ரோஸ் (நகரம்)
- கோர்தியோ
- யட்ரூசா
# ஆண்ட்ரோஸ்

## நிர்வாகம்

### மாகாணம்

ஆண்ட்ரோஸ் மாகாணம் சைக்லேட்ஸ் மாகாணத்தின் மாகாணங்களில் ஒன்றாக இருந்தது. அதன் பிரதேசம் தற்போதைய பிராந்திய அலகான ஆண்ட்ரோசுடன் ஒத்திருந்தது. அது 2006 இல் ஒழிக்கப்பட்டது.
# ஆண்ட்ரோஸ்

## மக்கள் தொகை

கிழக்கு கடற்கரையில் உள்ள தலைநகரான ஆண்ட்ரோஸ் 1900 இல் சுமார் 2,000 மக்களைக் கொண்டிருந்தது. தீவில் (1900) சுமார் 18,000 மக்கள் இருந்தனர். 1991 மக்கள் தொகை கணக்கெடுப்பில் 8,781 ஆக இருந்தது. 2011 இன் அண்மைய கிரேக்க மக்கள் தொகை கணக்கெடுப்பின்படி, ஆண்ட்ரோஸ் நகரம் 1,665 மக்களைக் கொண்டுள்ளது, மேலும் தீவின் மொத்த மக்கள் தொகை 9,221 ஆகும். இந்த தீவு ஆண்ட்ரோஸ் (நகரம்) (ம.தொ. 3,901), கோர்தியோ (ம.தொ. 1,948), மற்றும் யட்ரூசா (ம.தொ. 3,372) ஆகிய நகராட்சி அலகுகளால் ஆனது. ஆண்ட்ரோசின் வடக்கில் ஒரு சிறிய இனக்குழுவான அர்வானைட் சமூகம் உள்ளது.
# உமர்கோட் தொல்பொருள் அருங்காட்சியகம்

**உமர்கோட் தொல்பொருள் அருங்காட்சியகம்** (*Archaeological Museum Umerkot*) பாக்கித்தான் நாட்டின் சிந்து மாகாணத்தில் உள்ள உமர்கோட் மாவட்டத்தில் அமைந்துள்ளது. உமர்கோட் அருங்காட்சியகம் என்ற பெயராலும் இது அழைக்கப்படுகிறது. 1968 ஆம் ஆண்டில் ஒரு தொல்லியல் அருங்காட்சியகமாக இது நிறுவப்பட்டது.  
முகலாயர் காலத்தின் ஏராளமான நாணயங்கள், பழைய துப்பாக்கிகள், கைத்துப்பாக்கிகள், வாள்கள், கவசங்கள், அம்புகள், வில், தலைக்கவசங்கள் மற்றும் பிற போர் பொருட்கள், கையெழுத்துப் பிரதிகள், ஓவியங்கள், அரச ஆவணங்கள், கையெழுத்து மாதிரிகள் போன்றவை காட்சிக்கு வைக்கப்பட்டுள்ளன.
# அலி முராத்து மேடு

**அலி முராத்து மேடு** (*Ali Murad Mound*) பாக்கித்தான் நாட்டின் சிந்து மாகாணத்தின் தாது மாவட்டத்தில் உள்ள இயோகி தாலுகாவில் அமைந்துள்ளது. புகழ்பெற்ற தொல்பொருள் ஆய்வாளர் என். ஜி. மசூம்தார் என்பவரின் பெயரிடப்பட்டு இந்த தொல்பொருள் தளம் ஒன்றாக ஆராயப்பட்டது. இது தாதுவில் இருந்து தென்மேற்கு நோக்கி 20 மைல் தொலைவிலும், காசி சா மேட்டிலிருந்து எட்டு மைல் தொலைவிலும் மற்றும் இயோகி நகரின் தெற்கே 14 மைல் தொலைவிலும் இந்த அலி முராத்து மேடு அமைந்துள்ளது. மேட்டின் உச்சியில், கல் தொகுதிகளால் கட்டப்பட்டும், தற்காப்பு சுவர்களால் சூழப்பட்டதுமான ஒரு பழங்கால குக்கிராமம் கண்டுபிடிக்கப்பட்டது. அரப்பா கலாச்சாரத்தின் மட்பாண்டங்கள், காளை மற்றும் பன்றியின் சிலைகள், கருங்கல் செதில்கள், சிறிய வெண்கல கோடாரி, மணிகள், போன்றவை இங்கிருந்ததாக ஐக்கிய இராச்சியத்தின் இராணுவ அதிகாரியும் தொல்லியல் அறிஞருமான மோர்டிமர் வீலர் தெரிவித்துள்ளார். உயரமான அலி முராத்து மேட்டின் மீது கோட்டையாலான பழங்கால கிராமம் அல்லது அரண்மனை இருந்ததாகப் பதிவு செய்யப்பட்டுள்ளது
# காசி சா மேடு

**காசி சா மேடு** (*Ghazi Shah Mound*) பாக்கித்தான் நாட்டின் சிந்து மாகாணத்தின் தாது மாவட்டத்தில் உள்ள இயோகி தாலுகாவில் அமைந்துள்ளது. மிகப் பழமையான தொல்பொருள் தளமான இது புகழ்பெற்ற தொல்பொருள் ஆய்வாளர் என். ஜி. மசூம்தார் என்பவரால் ஆராயப்பட்டது. இவரைத்தவிர இலூயிசு பிளாம் என்பவரும் காசி சா மேடு தொடர்பான ஆய்வுகளில் ஈடுபட்டார். இத்தளம் 4000 முதல் 6000 ஆண்டுகளுக்கு முந்தைய சிந்து சமவெளி நாகரிகத்தின் மிக ஆரம்பகால தளமாகும்.
# லெம்னோஸ்

**லெம்னோஸ்** அல்லது **லிம்னோஸ்** (*Lemnos* அல்லது *Limnos*, ; ) என்பது ஏஜியன் கடலின் வடக்குப் பகுதியில் உள்ள ஒரு கிரேக்க தீவு ஆகும். இது நிர்வாக ரீதியாக வடக்கு ஏஜியன் பிராந்தியத்தின் ஒரு பகுதியாக இருக்கும் லெம்னோஸ் பிராந்திய அலகுக்குள் ஒரு தனி நகராட்சியாகவும் உள்ளது. தீவின் முக்கிய நகரம் மற்றும் நகராட்சியின் தலைமையகம் மிரினா ஆகும். தீவின் பரப்பளவு , இது கிரீஸின் 8வது பெரிய தீவாகும் .
# லெம்னோஸ்

## நிலவியல்

லெம்னோஸ் தீவானது பெரும்பாலும் தட்டையானது (எனவே இதில் 30 க்கும் மேற்பட்ட மணல் நிறைந்த கடற்கரைகள் உள்ளன). ஆனால் குறிப்பாக தீவின் வடமேற்கு பகுதி கரடுமுரடானதும், மலைப்பாங்கானதுமாகும். தீவின் மிக உயரமான இடம் 430 மீ உயரத்தில் உள்ள ஸ்கோபியா மலை ஆகும். மேற்கு கடற்கரையில் உள்ள மிரினா மற்றும் தீவின் நடுவில் ஒரு பெரிய விரிகுடாவின் கிழக்கு கரையில் உள்ள மௌட்ரோஸ் ஆகியவை முக்கிய நகரங்கள். மிரினா (காஸ்ட்ரோ என்றும் அழைக்கப்படுகிறது, அதாவது "கோட்டை") அது ஒரு நல்ல துறைமுகத்தைக் கொண்டுள்ளது. இது மேற்கு நோக்கிய கடல் சுவரைக் கட்டுவதன் மூலம் மேம்படுத்தப்படும் பணியில் உள்ளது. இதன் மலைப்பகுதிகள் செம்மறியாடுகளுக்கு மேய்ச்சல் பகுதிகளாக உள்ளன. மேலும் லெம்னோஸ் சிறப்பான கால்நடை விலங்கு வளர்ப்பு பாரம்பரியத்தைக் கொண்டுள்ளது. இதன் கலத்தகி லிம்னோ ( PDO ), செம்மறியாடு மற்றும் ஆடுப் பால், மெலிபாஸ்டோ பாலடைக்கட்டி, இன் தயிர் ஆகியவற்றிறக்கு பிரபலமானது. தீவில் விளையும் பழங்கள் மற்றும் காய்கறிகளில் பாதாம், அத்தி, முலாம்பழம், தர்பூசணி, தக்காளி, பூசணி, ஆலிவ் ஆகியவை அடங்கும். மேலும் முக்கிய பயிர்களில் கோதுமை, பார்லி, எள் ஆகியவை ஆகும். குறிப்பாக 1320 களில் பைசாந்தியப் பேரரசு அதன் அனதோலியன் உடைமைகளை இழந்த பிறகு லெம்னோஸ் கான்ஸ்டான்டினோப்பிளின் தானியக் களஞ்சியமாக இருந்தது. லெம்னோஸ் தேனையும் உற்பத்தி செய்கிறது. மஸ்கட் திராட்சைகள் பரவலாக விளைவிக்கப்படுகின்றன, மேலும் இது டேபிள் ஒயின் தயாரிக்கப் பயன்படுகிறது. 1985 ஆம் ஆண்டு முதல் லெம்னோஸ் ஒயின்களின் வகை மற்றும் தரம் பெரிதும் அதிகரித்துள்ளது.
# லெம்னோஸ்

## நிலவியல்

### காலநிலை

லெம்னோசின் காலநிலை முக்கியமாக நடுநிலக்கடல் சார் காலநிலை ஆகும். குளிர்காலம் பொதுவாக கடுமையாக இருக்காது. ஆனால் அவ்வப்போது பனிப்பொழிவு இருக்கும். பலத்த காற்று என்பது தீவின் ஒரு அம்சமாகும், குறிப்பாக ஆகத்து மற்றும் குளிர்காலத்தில் பலமாக காற்றுவீசும். எனவே இதன் புனைபெயர் "காற்றால் நிறைந்த ஒன்று" (கிரேக்க மொழியில், Ανεμόεσσα). குறிப்பாக கோடை காலத்தில் ஏதென்சை விட வெப்பநிலை பொதுவாக 2 முதல் 5 டிகிரி செல்சியஸ் குறைவாக இருக்கும்.
# லெம்னோஸ்

## போக்குவரத்து

தீவில் உள்ள ஒரே வானூர்தி நிலையம் லெம்னோஸ் சர்வதேச வானூர்தி நிலையமாகும். இது மைரினாவிலிருந்து கிழக்கே 18 கிலோமீட்டர் (11 மைல்) தொலைவில் அமைந்துள்ளது. தீவுக்கு பிரேயஸ் ( ஏதென்ஸ் ), லாரியம், தெசலோனிகி கவாலா ஆகிய பகுதிகளிலிருந்து சிறப்பான படகு சேவை உள்ளது.
# முல்ரி மலைகள்

**முல்ரி மலைகள்** (*Mulri Hills*) பாக்கித்தான் நாட்டின் சிந்து மாகாணத்தில் உள்ள கராச்சியின் வடகிழக்குப் பகுதியில் உள்ள குல்சன் பகுதியில் அமைந்துள்ளது.  
கராச்சியில் உள்ள இம்மலைகள் கிர்தர் மலைத்தொடரின் கிளைகள் ஆகும். மலைகளின் மிக உயரமான பகுதியானது வடக்கே சுமார் 528 மீ உயரத்தில் உள்ளது. மலைகள் அனைத்தும் தாவரங்கள் அற்றவையாக பரந்த இடைப்பட்ட சமவெளிகள், வறண்ட ஆற்றுப் படுகைகள் மற்றும் நீர் வழித்தடங்களைக் கொண்டுள்ளன.  
கராச்சி பல்கலைக்கழகக் குழுவால், கராச்சி பல்கலைக்கழக வளாகத்திற்கு முன்னால் உள்ள முல்ரி மலைகளில் கண்டுபிடிக்கப்பட்ட பழங்கற்கால மற்றும் பழைய கற்காலத்திற்கும் புதிய கற்காலத்திற்கு இடைப்பட்ட கற்காலம் சார்ந்த தளங்கள் கடந்த ஐம்பது ஆண்டுகளில் சிந்துவில் செய்யப்பட்ட மிக முக்கியமான தொல்பொருள் கண்டுபிடிப்புகளில் ஒன்றாகும். கடைசியாக வேட்டையாடியவர்கள் தங்கள் பாதையின் ஏராளமான தடயங்களை விட்டுச்சென்றுள்ளனர். மீண்டும் மீண்டும் அவர்கள் முல்ரி மலைகளில் வசித்து வந்துள்ளனர். மேற்பரப்பு ஆய்வுகளின் போது சுமார் இருபது வெவ்வேறு இடங்களில் எரிகல் கருவிகள் கண்டுபிடிக்கப்பட்டன.
# முல்ரி மலைகள்

## இவற்றையும் காண்க

- காசா மலைகள்
# காசா மலைகள்

**காசா மலைகள்** (*Khasa Hills*) பாக்கித்தான் நாட்டின் சிந்து மாகாணத்தில் உள்ள கராச்சிக்கும் வடமேற்கு கராச்சி பகுதியில் உள்ள ஆரங்கிக்கும் வடக்கு நாசிமாபாத்துக்கும் இடையில் அமைந்துள்ளது. கராச்சியில் உள்ள இம்மலைகள் கிர்தர் மலைத்தொடரின் கிளைகளாகும். மேலும் இவை வடக்கே அதிகபட்சமாக 528மீ உயரத்தில் உள்ளன. காசா மலைகள் வறண்ட மற்றும் தாவரங்கள் அற்றவையாகும். இதன் முகடுகளில் பரந்த இடைப்பட்ட சமவெளிகள், வறண்ட ஆற்றுப் படுகைகள் மற்றும் நீர் வழித்தடங்கள் உள்ளன.  
2009 ஆம் ஆண்டில் இரு பகுதிகளையும் இணைக்க மலைகள் வழியாக ஒரு சாலை அமைக்கப்படும் வரை, காசா மலைகள் ஆரங்கி மற்றும் வடக்கு நாசிமாபாத் இடையே ஒரு தடையாக செயல்பட்டன. மத்திய கராச்சிக்கு அருகில் உள்ள மலைப்பகுதிகளில் திட்டமிடப்படாத குடியிருப்புகள் கட்டப்பட்டுள்ளன. வடமேற்கு பாக்கித்தானில் இதேபோன்ற புவியியல் சூழ்நிலையில் வாழும் பஃக்தூன் மக்களில் பெரும்பாலும் குடியேற்றங்களில் வசிக்கின்றனர்.
# காசா மலைகள்

## இவற்றையும் காண்க

- முல்ரி மலைகள்
# விதிசா அருங்காட்சியகம்

**விதிசா அருங்காட்சியகம்** அல்லது **விதிஷா மாவட்ட அருங்காட்சியகம்** (*Vidisha Museum or Vidisha District Museum*) என்பது பண்டைய பெஸ்நகர் விதிஷாவில் உள்ள முக்கிய அருங்காட்சியகமாகும்.  
இந்த அருங்காட்சியகத்தில் பல சிற்பங்கள், டெரகோட்டாக்கள் மற்றும் நாணயங்கள் காட்சியில் உள்ளன. குறிப்பாக கிபி 9 முதல் 10 ஆம் நூற்றாண்டு வரையிலான, அரப்பா கலைப் பொருட்கள் உள்ளன.  
பொதுவாக மௌரியப் பேரரசு அல்லது சுங்கர் பேரரசின் காலத்தைச் சேர்ந்த இயக்கரின் புகழ்பெற்ற சிலையைக் காணலாம்.
# இம்ப்ரோஸ்

**இம்ப்ரோஸ்** (*Imbros* அல்லது *İmroz*, அதிகாரப்பூர்வமாக **Gökçeada** 29 சூலை 1970 முதல், என்பது துருக்கியின் மிகப்பெரிய தீவு மற்றும் கனக்கலே மாகாணத்தின் கோக்செடா மாவட்டத்தின் அமைவிடமாகும். இது வடக்கு-வடகிழக்கு ஏஜியன் கடலில், சரோஸ் விரிகுடாவின் நுழைவாயிலில் அமைந்துள்ளது. மேலும் இது துருக்கியின் மேற்குப் புள்ளியாகும் ( இன்சிர்பர்னு முனை). இம்ப்ரோஸ் 279 கிமீ2 (108 சதுர மைல்) பரப்பளவைக் கொண்டுள்ளது. இதில் மரங்கள் அடர்ந்த சில பகுதிகள் உள்ளன.  
2020 மக்கள்தொகை கணக்கெடுப்பின்படி, கோகியாடா தீவு மாவட்டத்தின் மக்கள் தொகை 10,106 ஆகும். இம்ப்ரோசின் முக்கிய தொழில்கள் மீன்பிடித்தல் மற்றும் சுற்றுலா ஆகும். இத்தீவானது 20 ஆம் நூற்றாண்டின் இறுதியில், பெரும்பாலும் 1960 க்குப் பிறகு துருக்கிய நிலப்பரப்பில் இருந்து வந்து குடியேறியவர்களால் நிறைந்தது. பூர்வீக கிரேக்க மக்கள் 21 ஆம் நூற்றாண்டின் தொடக்கத்தில் சுமார் 300 நபர்களாகக் குறைந்துபோயினர்.
# இம்ப்ரோஸ்

## நிலவியல்

### புவியியல்

இம்ப்ரோஸ் முக்கியமாக எரிமலை உள்ள தீவாகும். தீவின் மிக உயர்ந்த மலை இலியாஸ் டாக் இது அழிந்துபோன சுழல் வடிவ எரிமலை ஆகும்.
# இம்ப்ரோஸ்

## நிலவியல்

### பூகம்பங்கள்

இம்ப்ரோஸ் வடக்கு அனடோலியன் உரசு முனைக்கு நேரடியாக தெற்கே அமைந்துள்ளது. ஏய்ஜியக்கடல் புவித்தட்டு மற்றும் யூரேசிய நிலத் தட்டுகளுக்கு இடையிலான எல்லைக்கு மிக அருகில் அனதோலியன் தட்டுக்குள் அமைந்துள்ளது. வடகிழக்கு அனதோலியாவில் இருந்து வடக்கு ஏஜியன் கடல் வரை செல்லும் இந்த உரசு முனை மண்டலம், இஸ்தான்புல், இஸ்மிட் மற்றும் இம்ப்ரோஸ் உள்ளிட்ட பல கொடிய பூகம்பங்களுக்கு காரணமாக இருந்தது, மேலும் தீவுக்கு பெரும் அச்சுறுத்தலாகவும் உள்ளது. 2014 மே 24 அன்று, <sub>இம்ப்ரோஸ்</sub> 6.9 MW ரிக்டர் அளவில் ஒரு வலுவான நிலநடுக்கம் ஏற்பட்டது. அதில் 30 பேர் காயமடைந்தனர். ஏராளமான பழைய வீடுகள் சேதமடைந்தன. எதிர்காலத்தில் இந்தப் உரசு முனைக் கோட்டில் பெரும் நிலநடுக்கம் ஏற்படும் என எதிர்பார்க்கப்படுகிறது. சிறிய கவனிக்கத்தக்க பூகம்பங்கள் பொதுவாக ஏற்படக்கூடியவை.
# இம்ப்ரோஸ்

## நிலவியல்

### காலநிலை

இத்தீவு வெப்பமான மற்றும் வறண்ட கோடை மற்றும் ஈரமான மற்றும் குளிர்ந்த குளிர்காலத்துடன் நடுநிலக்கடல் சார் காலநிலையைக் கொண்டுள்ளது. கோடை காலம் வறண்ட காலம் என்றாலும், கோடையில் ஓரளவு மழை பெய்யும். பனி மற்றும் தரையில் உறைபனி கொட்டுவது குளிர்காலத்தில் நிகழக்கூடியது.
# நை காச்சு

**நை காச்சு** (*Nai Gaj*) என்பது பாக்கித்தான் நாட்டின் சிந்து மாகாணத்தில் உள்ள தாது மாவட்டத்தில் ஓடுகின்ற ஓர் இடைக்கால நதியாகும். பாக்கித்தான் அரசு நதியின் போக்கில் நை காச்சு என்ற அணையை கட்டியுள்ளது. நை காச்சு கிர்தர் மலைகளின் நீரில் ஒரு பகுதியை வடிகட்டுகிறது. மேலும் இது பலுசிசுதான் மாகாணத்திலிருந்து சிந்துவை நோக்கி பாய்கிறது. தாது மாவட்டத்தில் உள்ள கச்சோவின் வறண்ட பகுதிகள் வழியாக பாய்ந்து மஞ்சர் ஏரியில் முடிவடைகிறது.
# ஐசிசி பெண்கள் இருபது20 உலகக்கிண்ணம்

**ஐசிசி பெண்கள் இருபது20 உலகக்கிண்ணம்** *(ICC Women's T20 World Cup) (* 2019 வரை ஐசிசி மகளிர் உலக இருப்பது20 என்று அழைக்கப்பட்டது ) என்பது பன்னாட்டு பெண்கள் இருபது20 துடுப்பாட்டப் போட்டித் தொடர் ஆகும். இரண்டு ஆண்டுக்கு ஒரு முறை நடைபெறும் இத்தொடரை பன்னாட்டுத் துடுப்பாட்ட அவை (ஐ.சி.சி) நடத்துகிறது , இத்தொடரின் முதல் பதிப்பு இங்கிலாந்தில் 2009-ஆம் ஆண்டு விளையாடப்பட்டது. கடைசி பதிப்பு ஆத்திரேலியாவில் 2020-ஆம் ஆண்டு விளையாடப்பட்டது. இதுவரை நடந்த 7 தொடர்களில் ஆத்திரேலியா 5 முறையும், இங்கிலாந்து மற்றும் மேற்கிந்தியத் தீவுகள் தலா ஒரு முறையும் உலகக்கிண்ணத்தைக் கைப்பற்றியுள்ள.